මේ සමුළුව ජෝර්දානයේ අම්මාන් නුවරදී පෙරේදා (13) ආරම්භ කෙරුණු අතර එය අද අවසන් වෙයි.එහිදි අදහස් දැක්වු ඩිලාන් පෙරේරා මහතා සඳහන් කර ඇත්තේ ශ්‍රී ලංකාව ආශ්චර්යේ මාවත කරා ගමන් ආරම්භ කර තිබෙන මොහොතක පංච බලකේන්ද්‍රය තුළින් ශ්‍රී ලංකාව සංවර්ධනය කරා ගමන් කරමින් සිටින බවත් මහින්ද චින්තන ඉදිරි දැක්ම තුළින් අපේ රට සංවර්ධනය කරා යන ගමනේදී විදේශ රැකියා කරන පිරිස ඊට ප්‍රබල දායකත්වය ලබා දෙන බවත්ය.ශ්‍රී ලංකා ආර්ථිකයේ විදේශ විනිමය ඉපයීමේ ප්‍රබල කොටස්කරුවන් වන විගමනික ශ්‍රමිකයින් ඇගයීමට ලක්කරමින් ඔවුන් රටවිරුවන් ලෙසම හදුන්වන බව සඳහන් කර තිබෙන ඩිලාන් පෙරේරා මහතා එතනින් නොනැවතී ඔවුන් වෙනුවෙන් ජාතික හා ජාත්‍යන්තර මට්ටමේ ගතහැකි සියලුම ක්‍රියා මාර්ග ගන්නා බවද ඒ සඳහා ප්‍රථම වරට මෙවැනි සමුළුවක් පැවැතිවීමට කටයුතු කළ බවද පවසා ඇත.වාර්ෂිකව අපගේ ආර්ථිකයට විදේශ විනිමය ලැබෙන ප්‍රමාණය වැඩිවී තිබෙන අතර 2011 වර්ෂයේ විදේශ රැකියා ලාභීන් ඩොලර් බිලියන 5.1ක් එවා තිබෙන බවද අපනයනික සේවා හා භාණ්ඩ ඉක්මවා යන්නක් ලෝකයේම විදේශ රැකියා ලාභීන්උපයන විදේශ විනිමය ප්‍රමාණය ඩොලර් බිලියන 450 ක් බවද ප්‍රකාශ කර ඇත.තවදුරටත් විදේශ විනිමය ඉපයීම වැඩිකිරිමට අවශ්‍ය ක්‍රියා මාර්ග ගැනීම සම්බන්ධව මේ සමුළුවේදී ඉතාම හොඳ ප්‍රවේශයක් ලැබෙන බවද ඒ සඳහා ජාත්‍යන්තර කම්කරු සංවිධානයත් ජාත්‍යන්තර සංක්‍රමණික සංවිධානයත් ලබා දෙන සහය ඉතාම අගය කරන බවද ඒ මහතා මේ සමුළුවේදී පවසා තිබේ.විදේශ ගත ශ්‍රමිකයන් අතරින් වැඩිම විදේශ විනිමය ප්‍රමාණයක් එවනු ලබන්නේ ගෘහ පාලිකාවන් වන අතර මැදපෙරදිග කලාපයේ රටවලින් එය ලැබීම විශේෂත්වය බවද මෙම තත්ත්වය වහා වෙනස්කර පිරිමි ශ්‍රමිකයින් වැඩියෙන් යොමුකිරිමට මහින්ද චින්තනය තුලින් පිටුබලයක් ලැබී තිබෙන බවද ඩිලාන් පෙරේරා මහතා සඳහන් කර තිබේ.ශ්‍රී ලංකා නියෝජිත කණ්ඩායමේ මේ සංචාරයේදී රටවල් රැසක් සමඟ නව අවබෝධතා ගිවිසුම් කිහිපයක් අත්සන් කිරිමට හැකිවු අතර ඉතාලිය¸ ඉරාකය¸ කුවේට් රාජ්‍යය ඉන් ප්‍රධාන වන බවද පෙන්වා දී තිබෙන ඇමැතිවරයා දකුණු කොරියාව සමඟ රැකියා ගිවිසුම් තවදුරටත් දීර්ඝ කර තිබෙන බවද මේ තුලින් ගෘහ සේවිකාවන් වෙනුවට ගෘහ පාලිකාවන්¸ සාත්තු සේවිකාවන්¸ හෙදියන් වැනි රැකියාඉහල වැටුප් සහිත වෘත්තීමය රැකියා සඳහා ශ්‍රකමිකයින් යැවිමට බලාපොරොත්තුවන බවද කියා සිටියේය.ඕමානයේදී රැකියා ප්‍රවර්ධන වැඩ සටහන් පැවැත්වීමට කටයුතු යොදා තිබෙන අතර මෙම සමුළුව අබුඩාබි¸ ඕමාන් ¸ කුවේට් ¸ බහරේන්¸ මැලේසියා, සිංගප්පූරුව¸ සෞදි අරාබිය (රියාද් හා ජෙඩා) කටාර් ලෙබනන්¸ සයිප්‍රස්¸ මැලේසියා¸ මාලදිවයින යන රටවල තානාපතිවරුන් සුබසාධන නිළධාරීන් සහභාගි වු අතර එහිදී විගමනික ගැටලු සම්බන්ධයෙන් දීර්ඝ වශයෙන් සාකච්ඡා කර තිබේ.මේ අවස්ථාවට විදේශ රැකියා ප්‍රවර්ධන සහ සුබසාධන අමාත්‍යාංශයේ ලේකම් කර්නල් නිශ්ශංක විජේරත්න, විදේශ කටයුතු අමාත්‍යාංශයේ ලේකම් කරුණාතිලක අමුණුගම, කම්කරු අමාත්‍යාංශයේ ලේකම් උපාලි විජේවීර, ශ්‍රී ලංකා විදේශ සේවා නියුක්ති කාර්යාංශයේ සභාපති අමල් සේනාලංකාධිකාර මහත්වරුන්ද එක්ව සිටිති..